open-index/open-wikipedia-markdown huggingface dataset:
ზვიად რატიანი

**ზვიად რატიანი** (დ. 5 იანვარი, 1971) — ქართველი პოეტი, მთარგმნელი, ლიტერატურული პრემია „საბას“ ლაურეატი.

## ბიოგრაფია
ზვიად რატიანი დაიბადა 1971 წლის 5 იანვარს თბილისში.

დაამთავრა თბილისის 190-ე საშუალო სკოლა და თბილისის ტექნიკური უნივერსიტეტის (ინსტიტუტის) კავშირგაბმულობის ფაკულტეტი.

წლების მანძილზე მუშაობდა ლიტერატურულ ორგანიზაციებში, ამჟამად მუშაობს მობილური ოპერატორის „ჯეოსელის“ სისტემაში.

თარგმნის ინგლისურ და გერმანულენოვან პოეზიას (ელიოტი, პაუნდი, ფროსტი, სენდბერგი, ოდენი, ლოუელი, სტრენდი, უოლკოტი, სიმიკი, ჰინი, რილკე, ცელანი და სხვ.).

ზვიად რატიანის ლექსები ნათარგმნია ინგლისურ, გერმანულ, ფრანგულ, რუსულ, აზერბაიჯანულ, უკრაინულ და სხვა ენებზე.

ჰყავს ორი შვილი - ნინო და ლექსო.

## ნამუშევრები
### წიგნები
* *გამომიგონე*, თბ. გამომცელობა ლომისი, 1993
* *ჩურჩულის გაკვეთილი*, თბ. გამომცემლობა ლომისი, 1994
* *ჯიბის ჰაერი*, თბ. ბაკურ სუკალაურის გამომცემლობა, 2000
* *გზები და დღეები*, თბ. გამომცემლობა არეტე, 2005
* *ნეგატივი*, თბ. გამომცემლობა დიოგენე, 2009
* *შენთვის შეიძლება*, თბ. გამომცემლობა დიოგენე, 2015

### თარგმანები
* ტომას სტერნზ ელიოტი — *ლექსები, პოემები*, თბ. „მერანი“, 1998
* ტომას სტერნზ ელიოტი — *უნაყოფო მიწა*, თბ. გამომცემლობა ინტელექტი, 2013

## პრემიები და ჯილდოები
* ლიტერატურული პრემია „ლიტერა“ ნომინაციაში „საუკეთესო პოეტური კრებული“ წიგნისათვის „შენთვის შეიძლება“, 2016
* ლიტერატურული პრემია „საბა“, ნომინაციაში „საუკეთესო პოეტური კრებული“ პოეტური კრებულისთვის „ნეგატივი“, 2010
* ვაჟა-ფშაველას ფესტივალის პროზი წიგნისათვის „გზები და დღეები“, 2005
* ჟურნალ „არილის“ პრიზი, ლექსისთვის „მიზნის გადანცვლება“, 2000
* ლიტერატურული პრიზი „ბესტსელერი“ ლექსისთვის „მამა“, 1999
* საქართველოს მწერალთა კავშირის პრიზები კატეგორიაში „წლის საუკეთესი პოეტური პუბლიკაცია, 1996 და 1998 წლებში

## რესურსები ინტერნეტში
* ზვიად რატიანი 
* ზვიად რატიანი. პოეზია
* Zviad Ratiani 
* Sviad Ratiani
* ზვიად რატიანი
* რატიანი ზვიად 
* RATIANI ZVIAD

## სქოლიო
კატეგორია:ქართველი პოეტები
კატეგორია:ქართველი მთარგმნელები
კატეგორია:დაბადებული 1971
კატეგორია:საბას პრემიის ლაურეატები
კატეგორია:ცოცხალი ადამიანები
გრიგორი სოკოლნიკოვი

**გრიგორი იაკობის ძე სოკოლნიკოვი** ნამდვილი სახელი *გირშ იანკელის ძე ბრილიანტი* ( დ. 1888 — გ. 1 მაისი, 1939, ვერხნეურალსკი) — რუსი ბოლშევიკი, რევოლუციონერი, პარტიული და სახელმწიფო მოღვაწე. 

## ბიოგრაფია
რსდმპ წევრი 1905 წლიდან. სწავლობდა მოსკოვის უნივერსიტეტის იურიდიულ ფაკულტეტზე, საიდანაც გაირიცხა რევოლუციური საქმიანობის გამო. 1914 წელს ამთავრებს სორბონის უნივერსიტეტის ეკონომიკის ფაკულტეტს. პირველი მსოფლიო ომის დროს ცხოვრობდა შვეიცარიაში, მუშაობდა შვეიცარიის სოციალ-დემოკრატიულ პარტიაში, ეკავა ლენინისეული ინტერნაციონალისტურ-პორაჟენცული პოზიციები. 1917 წლის თებერვლის რევოლუციის შემდეგ ლენინთან და სხვა ემიგრანტებთან ერთად ბრუნდება რუსეთში დალუქული ვაგონებით. 1917 წლის აპრილიდან არის რსდმპ(ბ) მოსკოვის კომიტეტის წევრი. პარტიის VI ყრილობაზე ირჩევენ პარტიის ცენტრალური კომიტეტის წევრად. იყო პარტიის პოლიტბიუროს წევრი. 1918 წლის მაის-ივნისში სახალხო მეურნეობის უმაღლესი საბჭოს პრეზიდიუმის წევრი. იყო რუსეთის სამოქალაქო ომის აქტიური მონაწილე. იყო მე-2 და მე-9 არმიების , სამხრეთის ფრონტის სამხედრო რევოლუციური საბჭოების წევრი, 1919-20 წლებში მე-8 არმიის სარდალი. 1920 წლის დასაწყისში ინიშნება თურქფრონტის სარდლად, აქტიურად მონაწილეობს ბასმაჩური მოძრაობის წინააღმდეგ ბრძოლებში. 1922-26 წლებში იყო ფინანსთა სახალხო კომისარი. 1926-28 წლებში საბჭოთა კავშირის ცენტრალური საგეგმო კომიტეტის თავმჯდომარის მოადგილე. 1928-29 წლებში სსრკ ნავთობსინდიკატის თავმჯდომარეა. 1929-32 წლებში სსრკ-ს სრულუფლებიანი წარმომადგენელი დიდ ბრიტანეთში, 1929 წლიდან საგარეო საქმეთა სახალხო კომისრის მოადგილე. 1935 წელს ინიშნება სატყეო მეურნეობის სახალხო კომისრის მოადგილედ. 1936 წლის 26 ივლისს აპატიმრებენ „პარალელური ანტისაბჭოთა ტროცკისტული ცენტრის“ საქმესთან დაკავშირებით. 1937 წლის 30 იანვარს მიესაჯა 10 წლით თავისუფლების აღკვეთა. გაურკვეველ ვითარებაში მოკლეს ვერხნეურალსკის პოლიტიზოლატორში 1939 წლის 1 მაისს.

## რესურსები ინტერნეტში
*Grigory Sokolnikov Archive, part of Marxists Internet Archive.
* Grigorii Yakovlevich Sokolnikov and the development of the Soviet state, 1921–1929 

კატეგორია:დაბადებული 1888
კატეგორია:გარდაცვლილი   1 მაისი
კატეგორია:გარდაცვლილი 1939
კატეგორია:რუსი რევოლუციონერები
კატეგორია:ბოლშევიკები
კატეგორია:საბჭოთა კავშირის რეპრესიების მსხვერპლნი
კატეგორია:რსდმპ(ბ)-ის VI ყრილობის დელეგატები
Linepithema

***Linepithema*** — მომცრო ჭიანჭველათა გვარი Dolichoderinae-ს ქვეოჯახიდან.

## გავრცელება 
გავრცელების არეალია მექსიკის ჩრდილოეთი, კარიბის აუზის აღმოსავლეთი და სამხრეთი, არგენტინის ჩრდილოეთი. Linepithema-ის სახეობა გვხვდება ზღვის დონიდან 4000 მეტრის სიმაღლეზე ანდებში.

## სისტემატიკა 
დღეისათვის მასში შედის 16 სახეობა.

### სახეობები 
**Linepithema anathema* Wild, 2007
**Linepithema angulatum* (Emery, 1894)
**Linepithema aspidocoptum*
**Linepithema aztecoides* Wild, 2007
**Linepithema cerradense* Wild, 2007
**Linepithema cryptobioticum* Wild, 2007
**Linepithema dispertitum* (Forel, 1885)
**Linepithema flavescens* (Wheeler & Mann, 1914)
**Linepithema fuscum* Mayr, 1866
**Linepithema gallardoi* (Brèthes, 1914)
**Linepithema hispaniolae*
**Linepithema humile* (Mayr, 1868)
**Linepithema humiloides*
**Linepithema impotens*
**Linepithema inacatum* Bolton, 1995
**Linepithema iniquum* (Mayr, 1870)
**Linepithema keiteli* (Forel, 1907)
**Linepithema leucomelas* (Emery, 1894)
**Linepithema melleum*
**Linepithema micans* (Forel, 1908)
**Linepithema neotropicum* Wild, 2007
**Linepithema oblongum* (Santschi, 1929)
**Linepithema piliferum* (Mayr, 1870)
**Linepithema pordescens*
**Linepithema pulex* Wild, 2007
**Linepithema riograndense*
**Linepithema tsachila* Wild, 2007

## ლიტერატურა
* Alexander L. Wild (2004). Taxonomy and Distribution of the Argentine Ant, Linepithema humile (Hymenoptera: Formicidae). "Ann. Entomol. Soc. Am.", 2004, Volume 97, Issue 6, Pages 1204-1215.

## რესურსები ინტერნეტში
*

## სქოლიო
კატეგორია:Dolichoderinae
Ager publicus

**Áger públicus** („აგერ პუბლიკიუსი“ — საზოგადოებრივი მიწა, საზოგადოებრივი ველი) — სახელმწიფოს კუთვნილი მიწის ფონდი ძველ რომში. აგერ პუბლიკიუსად ცხადდებოდა რომაელთა მიერ დაპყრობილი მიწების 1/3. დამუშავებულ მიწებზე სახელმწიფო კოლონიებს აარსებდა, საჯარო ვაჭრობით ყიდდა ამ მიწებს, ან მოქალაქეებს უნაწილებდა. ყამირი მიწები კი სახელმწიფო საკუთრებად რჩებოდა და რომის მოქალაქეებს შეეძლოთ მათი დაკავება ოკუპაციის წესით (თავისუფალი დაჩემების უფლებით), რისთვისაც გარკვეული იჯარა უნდა გადაეხადათ. ძვ. წ. IV-II საუკუნეებში აგერ პუბლიკიუსის დიდ ნაწილს ნობილები დაეპატრონენ. გამწვავდა ბრძოლა პატრიციებსა და პლებეებს შორის. ამას სხვადასხვა დროს მოჰყვა აგრარული კანონების () გამოცემა. მათ შორის მნიშვნელოვანია ლიცინიუს-სექსტუსის (ძვ. წ. 367) და გრაკქუსების (ძვ. წ. II საუკუნის II ნახევრის) აგრარული კანონმდებლობა, რომელიც მიზნად ისახავდა ნობილების მიერ აგერ პუბლიკიუსის ოკუპაციის უფლების შეზღუდვას და მიწების ხელახალ განაწილებას. ძვ. წ. 111 და ძვ. წ. 59 წლებში კანონებით თითქმის მთელი იტალიური აგერ პუბლიკიუსი კერძო საკუთრებად გამოცხადდა. გამონაკლისი იყო რომის პროვინცია, სადაც აგერ პუბლიკიუსი სახელმწიფო საკუთრებად ითვლებოდა, მაგრამ ზოგჯერ ამა თუ იმ თემს ე. წ. „იტალიურ უფლებას“ მიანიჭებდნენ ხოლმე და აგერ პუბლიკიუსი აქაც შეიძლებოდა კერძო საკუთრებად ქცეულიყო.

## ლიტერატურა
*Drummond, Andrew, "Licinius Stolo, Gaius. Sextius Sextinus Lateranus, Lucius" in Simon Hornblower & Anthony Spawforth (eds.), *The Oxford Classical Dictionary*, 3rd Edition, (Oxford, 1999), pp.&nbsp;859–60
* Lewis, Andrew Dominic Edwards, "ager publicus" in Simon Hornblower & Anthony Spawforth (eds.), *The Oxford Classical Dictionary*, 3rd Edition, (Oxford, 1999), p.&nbsp;39
*Roselaar, Saskia T., *Public land in the Roman Republic: a social and economic history of the ager publicus, 396-89 BC* (Oxford, 2010)

კატეგორია:ძველი რომის პოლიტიკა
კატეგორია:ძველი რომის ეკონომიკა
ბუდუ მდივანი

მინი|ბუდუ მდივანი
**ბუდუ მდივანი** ნამდვილი სახელი **პოლიკარპე მდივანი** (დ. 1877 — გ. 10 ივლისი, 1937) — ქართველი ბოლშევიკი, რევოლუციონერი, პარტიული და სახელმწიფო მოღვაწე, იყო საქართველოს ეროვნული საბჭოსა და დამფუძნებელი კრების წევრის, სიმონ მდივნის ძმა. 1921 წლის რუსეთ-საქართველოს ომის დროს საბჭოთა რუსეთის მიერ საქართველოს დემოკრატიული რესპუბლიკის ოკუპაციის ერთ-ერთი შემოქმედი. 1937 წელს, „დიდი წმენდის“ დროს, დახვრიტეს.

## ბიოგრაფია
სწავლობდა მოსკოვის უნივერსიტეტში, საიდანაც გაირიცხა რევოლუციური საქმიანობის გამო 1899 წელს. რსდმპ(ბ) წევრი 1903 წლიდან. 1905–1907 წლებში ეწეოდა აქტიურ რევოლუციურ მოღვაწეობას. ოქტომბრის რევოლუციის შემდეგ ებმება სამხედრო საქმიანობაში. 1918 წლის 30 ნოემბრიდან 1919 წლის 13 თებერვლამდე კასპია-კავკასიის ფრონტის მეორე ფორმაციის მე-11 არმიის სამხედრო რევოლუციური საბჭოს წევრი, შემდეგ მე-10 არმიის პოლიტიკური განყოფილების უფროსი. 1920–1921 წლებში საქართველოს კომუნისტური პარტიის თავმჯდომარე და რკპ(ბ) კავკასიის ბიუროს წევრი. 1921 წლის 19 თებერვლიდან მაისამდე რსფსრ-ს სრულუფლებიანი წარმომადგენელი თურქეთის ახალ მთავრობაში. 1921 წლის ივლისიდან 1922 წლის თებერვლამდე საქართველოს რევკომის თავმჯდომარე და ამიერკავკასიის საკავშირო საბჭოს თავმჯდომარე. 1922 წლის მარტიდან აპრილამდე საქართველოს სსრ-ს სახალხო კომისართა საბჭოს თავმჯდომარე. მხარს უჭერდა სსრკ-ში საქართველოს სრ-ს პირდაპირ გაწევრიანებას და არა ამიერკავკასიის ფედერაციის მეშვეობით. ამ პოზიციის გამო უწოდეს ნაციონალ-უკლონისტი. 1924 წლიდან ინიშნება საბჭოთა კავშირის სავაჭრო წარმომადგენლად საფრანგეთში. ოპოზიციური მოღვაწეობის გამო, 1928 წელს უკან გამოიწვიეს, გაათავისუფლეს ყველა დაკავებული თანამდებობიდან, გარიცხეს პარტიიდან და გადაასახლეს ციმბირში 3 წლით. 1931 წელს განაცხადა ოპოზიციური მუშაობის შეწყვეტის შესახებ და მოინანია შეცდომები. 1936 წლამდე ეკავა საქართველოს სსრ-ს სახკომსაბჭოს თავმჯდომარის პირველი მოადგილის თანამდებობა. 1936 წელს ისევ დააპატიმრეს „ტროცკისტულ-ჯაშუშური ცენტრის“ მუშაობაში მონაწილეობის ბრალდებით. 1937 წლის 9 ივლისს საქართველოს უმაღლესმა სასამართლომ მიუსაჯა სასჯელის უმაღლესი ზომა დახვრეტა. დახვრიტეს მეორე დღესვე.

## იხილეთ აგრეთვე
*არჩილ მდივანი
*სიმონ მდივანი

## რესურსები ინტერნეტში
* Орлов А. Тайная история сталинских преступлений.- СПб,1991
* Торчинов В. А., Леонтюк А. М. Вокруг сталина: историко-биографический справочник.- СПб,2000.
* 1000 биографий. 2000.

კატეგორია:დაბადებული 1877
კატეგორია:გარდაცვლილი 10 ივლისი
კატეგორია:გარდაცვლილი 1937
კატეგორია:ქართველი რევოლუციონერები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს პრემიერ-მინისტრები
კატეგორია:საქართველოს სსრ-ის პოლიტიკოსები
კატეგორია:ქართველი ტროცკისტები
კატეგორია:რსდმპ-ის წევრები
კატეგორია:ქართველი ბოლშევიკები
აგვისტოს ანტიპარტიული ბლოკი

**აგვისტოს ანტიპარტიული ბლოკი** — ანტიპარტიული ჯგუფებისა და მიმდინარეობათა (ტროცკისტები, ლიკვიდატორები, ბუნდელები და სხვა) გაერთიანება. ჩამოყალიბდა ლიკვიდატორების კონფერენციაზე ვენაში (12-20 აგვისტო, 1912) ტროცკის ინიციატივით. ბლოკის მთავარი მიზანი იყო ვ. ი.  ლენინისა და ბოლშევიკების წინააღმდეგ ბრძოლა, პროლეტარიატის არალეგალური რევოლუციური პარტიის ლიკვიდაცია, მუშათა ჩამოშორება რევოლუციური ბრძოლისაგან. ტროცკი თავის ლიკვიდატორობას ე. წ. ცენტრიზმით ფარავდა, აცხადებდა, რომ ფრაქციულობის გარეშე და პარტიის „ერთიანობისათვის“ იღწვოდა. აგვისტოს ანტიპარტიული ბლოკის წინააღმდეგ საბრძოლველად ბოლშევიკებმა დროებით შეკრეს ბლოკი „მენშევიკ-პარტიელებთან“ (პლეხანოველებთან) და დაიცვეს მუშათა კლასის რევოლუციური პარტია. აგვისტოს ანტიპარტიული ბლოკი დაიშალა 1913-1914 წლებში.

## ლიტერატურა
კატეგორია:ტროცკიზმი
კატეგორია:რუსეთის სოციალ-დემოკრატიული მუშათა პარტია
ბელგიის ლიგის თასი

**ბელგიის ლიგის თასი** — საფეხბურთო ტურნირი ბელგიაში, რომელიც 1998–2000 წლებში ტარდებოდა. კლუბების და გულშემატკივრების მხრიდან დაბალი ინტერესის, ასევე სამაუწყებლო უფლებებზე შეუთანხმებლობის გამო, ტურნირი სამი გათამაშების შემდეგ გაუქმდა. გამარჯვებული კლუბი, უეფა-ს ინტერტოტოს თასზე გადიოდა კვალიფიკაციას.

## ფინალები 
## სტატისტიკა კლუბების მიხედვით 
## რესურსები ინტერნეტში 
* Belgium - League Cup

კატეგორია:ბელგიის ფეხბურთი
კატეგორია:ბელგიის საფეხბურთო ტურნირები
კატეგორია:ეროვნული საფეხბურთო ლიგის თასის ტურნირები
ბელგიის საფეხბურთო თასი

**ბელგიის საფეხბურთო თასი** — ყოველწლიური სათასო შეჯიბრება ბელგიის საფეხბურთო გუნდებს შორის, რომელსაც ატარებს ბელგიის ფეხბურთის ასოციაცია. გათამაშება პირველად ჩატარდა 1912 წელს. გამარჯვებული გუნდი კვალიფიკაციას გადის ბელგიის სუპერთასზე და უეფა-ს ევროპა ლიგაზე.

ტურნირის ისტორიაში ყველაზე წარმატებული კლუბია „ბრიუგე“, რომელსაც 11-ჯერ აქვს თასი მოპოვებული. მოქმედი გამარჯვებულია ლიეჟის „სტანდარდი“.

## ფინალები 
## სტატისტიკა კლუბების მიხედვით 
## რესურსები ინტერნეტში 
* Belgium - List of Cup Finals

კატეგორია:ბელგიის ფეხბურთი
კატეგორია:ბელგიის საფეხბურთო ტურნირები
კატეგორია:ეროვნული საფეხბურთო სათასო ტურნირები
საკუთრივი მნიშვნელობა

წრფივ ალგებრაში, რაიმე A კვადრატული მატრიცის **საკუთრივი ვექტორი** ეწოდება ისეთ არა-ნულოვან x ვექტორს, რომლის A მატრიცაზე გამრავლებით მიიღება x-ის კოლინეარული ვექტორი, ანუ იგივე ვექტორი, ოღონდ გამრავლებული რაიმე სკალარზე \lambda: 

Ax = \lambda x 

აღნიშნულ სკალარს ეწოდება **საკუთრივი მნიშვნელობა**.

## მიმოხილვა 
უმრავლესობა ვექტორებისა იცვლის მიმართულებას, როცა მათ რაიმე მატრიცაზე ამრავლებენ. თუმცა, მოცემული მატრიცისთვის შესაძლებელია მოძებნილ იქნას ისეთი ვექტორები, რომელთა მიმართულება ამ მატრიცაზე გამრავლებით არ შეიცვლება და გაიზრდება/შემცირდება მხოლოდ მასშტაბი. მაგალითისთვის განვიხილოთ შემდეგი მატრიცა:
:A = \begin{bmatrix}
2 & 1\\
1 & 2
\end{bmatrix}.
ამ მატრიცის გამრავლებით ვექტორზე
: x = \begin{bmatrix} 1 \\ 1 \end{bmatrix}
მიიღება ვექტორი
: b = \begin{bmatrix} 3 \\ 3 \end{bmatrix},
რომელიც მასშტაბით "სამჯერ მეტია" x-ზე: Ax = b = 3x. მაშასადამე, x წარმოადგენს A მატრიცის *საკუთრივ ვექტორს*, ხოლო 3-იანი კი A მატრიცის *საკუთრივი მნიშვნელობაა*.

შევნიშნოთ, რომ თუ A იგიური მატრიცაა, მაშინ ნებისმიერი ვექტორი მის საკუთრივს წარმოადგენს, რადგან Ax = x, ანუ \lambda = 1.

## საკუთრივი მნიშვნელობების თვისებები 
დადებითად განსაზღვრული მატრიცის საკუთრივი მნიშვნელობები დადებითია.

მატრიცის ახარისხებისას მისი საკუთრივი ვექტორები უცვლელი რჩება, ხოლო საკუთრივი მნიშვნელობები კი ახარისხდება.

## საკუთრივი მნიშვნელობებისა და ვექტორების გამოთვლა 
გვაქვს, რომ

Ax = \lambda x

Ax - \lambda x = 0

(A - \lambda I)x = 0

საიდანაც, თუ ამონახსნი x \neq 0, A - \lambda I მატრიცა შეუქცევადია და მისი დეტერმინანტი

det(A - \lambda I) = 0.

ამ უკანასკნელ განტოლებას *მახასიათებელი განტოლება* ეწოდება და მას გააჩნია იმდენი ამონახსნი (\lambda საკუთრივი მნიშვნელობა), რამდენიცაა A მატრიცის რიგი. თითოეული \lambda-თვის შესაძლებელია ნაპოვნი იქნეს შესაბამისი საკუთრივი ვექტორი x შემდეგი განტოლების ამოხსნით:

(A - \lambda I)x = 0.

## მაგალითი 
ვიპოვოთ 

A = \begin{bmatrix}
2 & 1\\
1 & 2
\end{bmatrix}

მატრიცის ყველა საკუთრივი მნიშვნელობა და ვექტორი. ჩავწეროთ მახასიათებელი განტოლება:

 det(A - \lambda I) = \begin{vmatrix}
2-\lambda & 1 \\
1 & 2-\lambda \end{vmatrix}
= 3 -4\lambda + \lambda^2 = 0.

ამ კვადრატული განტოლების ფესვებია  \lambda_1 = 3 და  \lambda_2 = 1. მოძიებული საკუთრივი მნიშვნელობებისთვის ვიპოვოთ შესაბამისი  x_1 და  x_2 საკუთრივი ვექტორები:

(A - \lambda_1 I)x_1 = \begin{bmatrix} -1 & 1 \\ 1 & -1 \end{bmatrix} \begin{bmatrix} x^1_1 \\ x^2_1 \end{bmatrix} = 0

საიდანაც ერთ-ერთი ამონახსნი იქნება

x_1 = \begin{bmatrix} 1 \\ 1 \end{bmatrix}.

ბუნებრივია, საკუთრივი ვექტორი იქნება ასევე ნებისმიერი ვექტორი k x_1 ვექტორიც, სადაც k რაიმე არა-ნულოვანი სკალარია.

ანალოგიურად, 

(A - \lambda_2 I)x_2 = \begin{bmatrix} 1 & 1 \\ 1 & 1 \end{bmatrix} \begin{bmatrix} x^1_2 \\ x^2_2 \end{bmatrix} = 0

x_2 = \begin{bmatrix} 1 \\ -1 \end{bmatrix}.

ბუნებრივია, საკუთრივი ვექტორი იქნება ასევე ნებისმიერი ვექტორი k x_2 ვექტორიც, სადაც k რაიმე არა-ნულოვანი სკალარია.

## იხილეთ აგრეთვე
*საკუთრივი ფუნქცია

## იტერატურა
კატეგორია:ალგებრა
აგზნებადობა

**აგზნებადობა** — ცოცხალი ქსოვილის თვისება — გარეგანი გამღიზიანებელის მოქმედებას უპასოხოს აგზნების პროცესით. აგზნებადობა დაკავშირებულია ცოცხალი უჯრედის მემბრანებში განსაკუთრებული მოლეკულეური სტრუქტურების არსებობასთან, რომელთაც ახასაიათებს სპეციფიკური მგრძნობენლობა ამა თუ იმ გამღიზიანებელის (ელექტრული დენი, ქიმიური, მექანიკური, თერმული მოქმედებანი და სხვა) მიმართ ამა თუ იმ ქსოვილის აგზნებადობის ხარისხი შეიძლება განსაზღვროს გამღიზიანებლის იმ მინიმალური ინტენსივობით რომელიც იწვევს აგზნების პროცესს და ეწოდება გაღიზიანების ზღურბლი. რაც უფრო მაღალია ქსოვილის აგზნებადობა, მით უფრო დაბალია გაღიზიანების ზღურბლი და პირიქით. სხვადასხვა ქსოვილის აგზნებადობა სხვადასხვაგვარია: მაგალითად, ნერვული ქსოვილის აგზნებადობა მეტია კუნთოვინის აგზნებადობაზე და სხვა. აგზნებადობის ხარისხი დიდად არის მომოკიდებული აგზნებადი ქსოვილის ფუნქციურ მდგომარეობაზე, რაც უფრო დაბალია ფუნქციური მდგომარეობა მით უფრო დაბალია აგზნებადობა და პირიქით. ი. ბერიტაშვილი განასხვევბს ერთმანეთისაგან აგზნებადობას და გაღიზიანებადობას. გაღიზიანებადობა არის ცოცხალი სისტემის ზოგადი თვისება რაც გულისხმობს ცოცხალი სისტემის უნარს, გარეგან ზეგავლენას უპასუხოს ნივთიერებათა ცვლის გაძლიერებით ან შესუსტებით. გაღიზიანებადობის თვისებაზეა დამოკიდებული უჯრეთთა ზრდა და გამრავლება. ქსოვილთა და ორგანოთა აღდგენა მათი დაზიანების შემდეგ და სხვა. აგზნებადობა კი ცოცხალი სისტემის თვისებაა რომელიც წარმოიშვა გაღიაზიანებადობის საფუძველზე ფილოგენეზურ განვითარებასთან დაკავშირებით.

სამედიცინო და ბიოლოგიურ ლიტერატურაში ტერმინი აგზნებადობა ხშირად იხმარება თავისა და ზურგის ტვინის ნერვული ცენტრების მდგომარეობის დასახასიათებლად. ამ შემთხვევაში აგზნებადობის შესახებ მსჯელობენ გაღიზიანების ზღურბლის მიხედვით, რომელიც აუცილებელია ამ თუ იმ რეფლექსიური რეაქციისათვის.

## ლიტერატურა
კატეგორია:ფიზიოლოგია
ბელგიის საფეხბურთო სუპერთასი

**ბელგიის საფეხბურთო სუპერთასი** — საფეხბურთო გათამაშება ბელგიაში, სადაც ჩემპიონატის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. სუპერთასი თამაშდება 1979 წლიდან.

გათამაშების ისტორიაში ყველაზე წარმატებული კლუბია „ბრიუგე“, რომელმაც 15-ჯერ მოიპოვა ტიტული. მოქმედი გამარჯვებულია ბრიუსელის „ბრიუგე“.

## მატჩები 
## სტატისტიკა კლუბების მიხედვით
## რესურსები ინტერნეტში 
* Belgium - List of Super Cup Finals

კატეგორია:ბელგიის ფეხბურთი
კატეგორია:ბელგიის საფეხბურთო ტურნირები
კატეგორია:ეროვნული საფეხბურთო სუპერთასები
მიხაილ ბოროდინი

**მიხაილ მარკოზის ძე ბოროდინი**მ ნადმვილი გვარი *გრუზენბერგი* ( დ. 1885 — გ. 1951, ლეფორტოვო) — რუსი რევოლუციონერი, დიპლომატი, პარტიული მოღვაწე. 

## ბიოგრაფია
რსდმპ(ბ) წევრი 1903 წლიდან. 1905-07 წლის რევოლუციის დროს ეწეოდა იატაკქვეშა რევოლუციურ მუშაობას რიგაში. იყო ტამერფორსის კონფერენციის მონაწილე და რსდმპ IV ყრილობის დელეგატი. 1906 წლიდან ემიგრაციაშია, ჯერ ინგლისში, შემდეგ კი აშშ-ში. 1918 წლიდან ლენინის მითითებით იმყოფებოდა შვედეთში. 1919 წელს ინიშნება რსფსრ-ს კონსულად მექსიკაში. ინდოელ კომუნისტ მანაბენდრა როისთან ერთად მონაწილეობდა მექსიკის კომუნისტური პარტიისა და III ინტერნაციონალის ლათინოამერიკული ბიუროს დაარსებაში. 1919-22 წლებში მუშაობდა კომინტერნში, იმყოფებოდა საბჭოთა დიპლომატიურ წარმომადგენლობებში შოტლანდიასა და თურქეთში. 1923 წლის სექტემბრიდან 1927 წლის ივლისმდე გომინდანის ცაკ-ისპოლიტიკური მრჩეველია ჩინეთში. მისი მეშვეობით დამყარდა კავშირი გომინდანის პარტიასა და ჩინეთის კომუნისტურ პარტია შორის. 1927 წლიდან საბჭოთა კავშირის შრომის სახალხო კომისრის მოადგილეა. 1932 წლიდან გაზეთ "Moscow News-ის" მთავარი რედაქტორი, 1941-49 წლებში სოვინფორმბიუროს მთავარი რედაქტორი. 1949 წელს დააპატიმრეს „კოსმოპოლიტებთან“ ბრძოლის კამპანიის მსვლელობისას. გარდაიცვალა ლეფორტოვოს ციხეში 1951 წელს.

## ლიტერატურა
*Jacobs D.N. ''Borodin. Stalin's Man in China*. Stanford Univ. Press, 1985;
*Хейфец Л.С. *Латинская Америка в орбите Коминтерна*. Опыт биографического словаря. М.: ИЛА РАН, 2001;
*Taibo P.I. II. "Los Bolcheviques. Mexico": J.Mortiz, 1986; Martínez Verdugo A. (ed.) *Historia del comunismo mexicano*. Mexico: Grijalbo, 1985;
*Jeifets L., Jeifets V., Huber P. *La Internacional Comunista y América Latina, 1919-1943. Diccionario biográfico''. Ginebra: Instituto de Latinoamérica-Institut pour l'histoire du communisme, 2004;
*Kheyfetz L. and V. *Michael Borodin. The First Comintern-emissary to Latin America*, *The International Newsletter of Historical Studies on Comintern, Communism and Stal*inism. Vol.II, 1994/95. №5/6. P.145-149. Vol.III (1996). №7/8. P.184-188.

კატეგორია:დაბადებული 1885
კატეგორია:გარდაცვლილი 1951
კატეგორია:ბოლშევიკები
კატეგორია:რუსი რევოლუციონერები
კატეგორია:საბჭოთა კავშირის რეპრესიების მსხვერპლნი
კატეგორია:მოსკოვში გარდაცვლილები
Vombisidris

***Vombisidris*** — მომცრო ჭიანჭველათა გვარი *Myrmicinae*-ს ქვეოჯახიდან.

## გავრცელება 
გავრცელებულია სამხრეთ-აღმოსავლეთ აზიაში. ავსტრალიაში.

## კლასიფიკაცია 
ცნობილია დაახლოებით 10 სახეობა. გვარი მიეკუთვნება ტრიბა Formicoxenini-ს.

### სახეობები 
**Vombisidris acherdos* Bolton, 1991
**Vombisidris australis* (Wheeler, 1934)
**Vombisidris bilongrudi* (Taylor, 1989)
**Vombisidris dryas* Bolton, 1991
**Vombisidris harpeza* Bolton, 1991
**Vombisidris humboldticola* Zacharias & Rajan, 2004
**Vombisidris jacobsoni* (Forel, 1915)
**Vombisidris lochme* Bolton, 1991
**Vombisidris nahet* Bolton, 1991
**Vombisidris occidua* Bolton, 1991
**Vombisidris philax* Bolton, 1991
**Vombisidris philippina* Zettel & Sorger, 2010
**Vombisidris regina* Bolton, 1991
**Vombisidris renateae* (Taylor, 1989)
**Vombisidris umbrabdomina* Huang & Zhou, 2006
**Vombisidris xylochos* Bolton, 1991

## რესურსები ინტერნეტში
*

## სქოლიო
კატეგორია:მირმიცინები
Turneria

***Turneria*** — ჭიანჭველათა გვარი *Dolichoderinae*-ს ქვეოჯახიდან.

## გავრცელება 
გავრცელებულია ავსტრალიაში და ახალ გვინეაში.

### სახეობები 
* 
* 
* 
* 
* 
* 
* 
* 
* 
* 
* 

## რესურსები ინტერნეტში
*
* Dolichoderinae

## სქოლიო
კატეგორია:Dolichoderinae
ალექსანდრე ეგოროვი

**ალექსანდრე ილიას ძე ეგოროვი** ( დ. 25 ოქტომბერი [ძვ. სტ. 13 ოქტომბერი] , 1883 — გ. 23 თებერვალი, 1939) — რუსი სამხედრო მოღვაწე, საბჭოთა კავშირის მარშალი. 

## ბიოგრაფია
1902–1905 წლებში სწავლობდა ყაზანის ქვეითთა სასწავლებელში. 1905 წელს პოდპორუჩიკის ჩინით სამხედრო სამსახურს იწყებს ერევნის მე-13 ლეიბ-გრენადერთა პოლკში. იყო პირველი მსოფლიო ომის მონაწილე. 1916 წლიდან სამსახურს აგრძელებს თბილისში. მსახურობს დიდი მთავრის, მიხეილ ნიკოლაევიჩის თბილისის სასწავლებლის მასწავლებლად. 21 აგვისტოს ინიშნება კავკასიის მე-2 საკავალერიო კორპუსის შტაბში, შემდეგ ბატალიონის მეთაურია, 1917 წლის დასაწყისიდან პოლკოვნიკი და 132-ე ქვეითი პოლკის მეთაური. თებერვლის რევოლუციის შემდეგ გახდაესერების პარტიის წევრი. 1917 წლის დეკემბრიდან წითელი არმიის შემადგენლობაშია. 1918 წლის აგვისტოდან რუსეთის სამოქალაქო ომში წითელი არმიის სხვადასხვა შენაერთების, არმიების და ფრონტების სარდალია. 1921 წლის სექტემბრიდან 1922 წლის იანვრამდე დასავლეთის ფრონტის სარდალია, 1922 წლის თებერვლიდან 1924 წლის მაისამდე კავკასიის წითელდროშოვანი არმიის სარდალი. სამოქალაქო ომის შემდეგ ინიშნება კიევისა და პეტროგრაფიის სამხედრო ოლქების სარდლად. 1931–1935 წლებში წითელი არმიის შტაბის უფროსია. 1935 წლის სექტემბრიდან 1937 წლის მაისამდე წითელი არმიის გენერალური შტაბის უფროსია. 1935 წელს ენიჭება საბჭოთა კავშირის მარშლის წოდება. 1937 წლის 11 მაისიდან სსრკ-ის სამხედრო საქმეთა სახალხო კომისრის მოადგილეა. 1938 წლის იანვარში დაინიშნა ამიერკავკასიის სამხედრო ოლქის სარდლად. იმავე წლის 27 მარტს დააპატიმრეს. 1939 წლის 22 თებერვალს უმაღლესი სასამართლოს მიერ ჯაშუშობის ბრალდების გამო მიესაჯა დახვრეტა. დახვრიტეს 23 თებერვალს, წითელი არმიის დღეს.

## ლიტერატურა
* 

## სქოლიო
კატეგორია:დაბადებული 25 ოქტომბერი
კატეგორია:დაბადებული 1883
კატეგორია:გარდაცვლილი 23 თებერვალი
კატეგორია:გარდაცვლილი 1939
კატეგორია:საბჭოთა კავშირის მარშლები
კატეგორია:საბჭოთა კავშირის რეპრესიების მსხვერპლნი რუსეთში
კატეგორია:პირველი მსოფლიო ომის მონაწილეები
კატეგორია:წმინდა ანას IV ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
კატეგორია:მოსკოვში გარდაცვლილები
Forelius

***Forelius*** — ჭიანჭველათა გვარი Dolichoderinae-ს ქვეოჯახიდან. (ტრიბა *Leptomyrmecini*). ახალი სამყაროს არიდული და ნახევრად უდაბნოს ფაუნის წარმომადგენელი.

## გავრცელება 
გავრცელებულია ჩრდილოეთ და სამხრეთ ამერიკაში: აშშ-ის სამხრეთი შტატებიდან ბრაზილიის ჩრდილო-აღმოსავლეთამდე და არგენტინის სამხრეთამდე. გვარი 1888 წელს გამოჰყო იტალიელმა მირმეკოლოგმა პროფესორმა კარლ ემერიმ (Emery C.) და მიეკუთვნება ტრიბა *Leptomyrmecini*-ს.

### სახეობები 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## რესურსები ინტერნეტში
*

## სქოლიო
კატეგორია:Dolichoderinae
Eurhopalothrix

***Eurhopalothrix*** — ჭიანჭველათა გვარი Myrmicinae-ს ქვეოჯახისა. (ტრიბა *Basicerotini*).

## გავრცელება 
გავრცელების არეალი სამხრეთ-აღმოსავლეთი აზია, ავსტრალია, ოკეანეთი, ცენტრალური და სამხრეთი ამერიკა.

## სისტემატიკა 
ცნობილია 40 სახეობაზე მეტი.

### სახეობები 
* *Eurhopalothrix alopeciosa* Brown & Kempf, 1960
* *Eurhopalothrix apharogonia* Snelling, 1968
* *Eurhopalothrix australis* Brown & Kempf, 1960
* *Eurhopalothrix biroi* (Szabó, 1910)
* *Eurhopalothrix bolaui* (Mayr, 1870)
* *Eurhopalothrix brevicornis* (Emery, 1897)
* *Eurhopalothrix browni* Taylor, 1990
* *Eurhopalothrix bruchi* (Santschi, 1922)
* *Eurhopalothrix caledonica* Brown & Kempf, 1960
* *Eurhopalothrix chapmani* Taylor, 1990
* *Eurhopalothrix cimu* Longino, 2013
* *Eurhopalothrix cinnamea* Taylor, 1970
* *Eurhopalothrix circumcapillum* Longino, 2013
* *Eurhopalothrix clypeata* Brown & Kempf, 1960
* *Eurhopalothrix coronata* Taylor, 1990
* *Eurhopalothrix depressa* Ketterl, Verhaagh & Dietz, 2004
* *Eurhopalothrix dubia* Taylor, 1990
* *Eurhopalothrix elke* Mezger & Pfeiffer, 2010
* *Eurhopalothrix emeryi* (Forel, 1912)
* *Eurhopalothrix floridana* Brown & Kempf, 1960
* *Eurhopalothrix gravis* (Mann, 1922)
* *Eurhopalothrix greensladei* Taylor, 1968
* *Eurhopalothrix guadeloupensis* Longino, 2013
* *Eurhopalothrix heliscata* Wilson & Brown, 1985
* *Eurhopalothrix hoplites* Taylor, 1980
* *Eurhopalothrix hunhau* Longino, 2013
* *Eurhopalothrix insidiatrix* (Taylor, 1980)
* *Eurhopalothrix isabellae* (Mann, 1919)
* *Eurhopalothrix jennya* Taylor, 1990
* *Eurhopalothrix jtl-009*
* *Eurhopalothrix lenkoi* Kempf, 1967
* *Eurhopalothrix mabuya* Longino, 2013
* *Eurhopalothrix machaquila* Longino, 2013
* *Eurhopalothrix megalops* Longino, 2013
* *Eurhopalothrix omnivaga* Taylor, 1990
* *Eurhopalothrix ortizae* Longino, 2013
* *Eurhopalothrix oscillum* Longino, 2013
* *Eurhopalothrix papuana* (De Andrade, 2007)
* *Eurhopalothrix philippina* Brown & Kempf, 1960
* *Eurhopalothrix pilulifera* Brown & Kempf, 1960
* *Eurhopalothrix platisquama* Taylor, 1990
* *Eurhopalothrix procera* (Emery, 1897)
* *Eurhopalothrix punctata* (Szabó, 1910)
* *Eurhopalothrix rothschildi* Taylor, 1990
* *Eurhopalothrix schmidti* (Menozzi, 1936)
* *Eurhopalothrix seguensis* Taylor, 1990
* *Eurhopalothrix semicapillum* Longino, 2013
* *Eurhopalothrix sepultura* Longino, 2013
* *Eurhopalothrix speciosa* Brown & Kempf, 1960
* *Eurhopalothrix spectabilis* Kempf, 1962
* *Eurhopalothrix szentivanyi* Taylor, 1968
* *Eurhopalothrix vulcan* Longino, 2013
* *Eurhopalothrix xibalba* Longino, 2013
* *Eurhopalothrix zipacna* Longino, 2013

## რესურსები ინტერნეტში
*
* 
* Myrmicinae

## სქოლიო
კატეგორია:მირმიცინები
Dorymyrmex

***Dorymyrmex*** ( „მეომარი ჭიანჭველა“) — ჭიანჭველათა გვარი Dolichoderinae-ს ქვეოჯახისა. (ტრიბა *Leptomyrmecini*).

## გავრცელება 
გავრცელების არეალი ნეარქტიკის და ნეოტროპიკის ოლქები.

## სისტემატიკა 
ცნობილია 100 სახეობაზე მეტი.

### სინონიმები 
**Ammomyrma* Santschi, 1922
**Araucomyrmex* Gallardo, 1919
**Biconomyrma* Kusnezov, 1952
**Conomyrma* Forel, 1913
**Psammomyrma* Forel, 1912
**Spinomyrma* Kusnezov, 1952

### სახეობები 
*  
**Dorymyrmex alboniger* Forel, 1914
**Dorymyrmex amazonicus* Cuezzo & Guerrero, 2011
**Dorymyrmex antarcticus* Forel, 1904
**Dorymyrmex antillana* Snelling, 2005
**Dorymyrmex baeri* André, 1903
**Dorymyrmex bicolor* Wheeler, 1906
**Dorymyrmex biconis* Forel, 1912
**Dorymyrmex bituber* Santschi, 1916
**Dorymyrmex bossutus* (Trager, 1988)
**Dorymyrmex breviscapis* Forel, 1912
**Dorymyrmex bruchi* Forel, 1912
**Dorymyrmex brunneus* Forel, 1908
**Dorymyrmex bureni* (Trager, 1988)
**Dorymyrmex carettei* Forel, 1913
**Dorymyrmex caretteoides* Forel, 1914
**Dorymyrmex chilensis* Forel, 1911
**Dorymyrmex confusus* (Kusnezov, 1952)
** =
**Dorymyrmex coniculus* Santschi, 1922
**Dorymyrmex ebeninus* Forel, 1914
**Dorymyrmex elegans* (Trager, 1988)
**Dorymyrmex emmaericaellus* Kusnezov, 1951
**Dorymyrmex ensifer* Forel, 1912
**Dorymyrmex exsanguis* Forel, 1912
**Dorymyrmex flavescens* Mayr, 1866
**Dorymyrmex flavopectus* Smith, 1944
**Dorymyrmex flavus* [no authors], 1879
**Dorymyrmex fusculus* Santschi, 1922
**Dorymyrmex goeldii* Forel, 1904
**Dorymyrmex goetschi* Goetsch, 1933
**Dorymyrmex grandulus* (Forel, 1922)
**Dorymyrmex hunti* (Snelling, 1975)
**Dorymyrmex hypocritus* (Snelling, 1975)
**Dorymyrmex incomptus* (Snelling, 1975)
**Dorymyrmex insanus* (Buckley, 1866)
**Dorymyrmex jheringi* Forel, 1912
**Dorymyrmex joergenseni* Bruch, 1917
**Dorymyrmex lipan* Snelling, 1995
**Dorymyrmex medeis*
**Dorymyrmex minutus* Emery, 1895
**Dorymyrmex morenoi* Bruch, 1921
**Dorymyrmex paiute* Snelling, 1995
**Dorymyrmex pappodes* (Snelling, 1975)
**Dorymyrmex paranensis* Santschi, 1922
**Dorymyrmex planidens* Mayr, 1868
**Dorymyrmex pogonius* (Snelling, 1975)
**Dorymyrmex pulchellus* Santschi, 1922
**Dorymyrmex pyramicus* (Roger, 1863)
**Dorymyrmex reginicula* (Trager, 1988)
**Dorymyrmex reginiculus*
**Dorymyrmex richteri* Forel, 1911
**Dorymyrmex santschii* Gallardo, 1917
**Dorymyrmex silvestrii* Gallardo, 1916
**Dorymyrmex smithi* Cole, 1936
**Dorymyrmex spurius* Santschi, 1929
**Dorymyrmex steigeri* Santschi, 1912
**Dorymyrmex tener* Mayr, 1868
**Dorymyrmex thoracicus* Gallardo, 1916
**Dorymyrmex tuberosus* Cuezzo & Guerrero, 2011
**Dorymyrmex wheeleri* (Kusnezov, 1952)
**Dorymyrmex wolffhuegeli* Forel, 1911
**Dorymyrmex xerophylus* Cuezzo & Guerrero, 2011

## რესურსები ინტერნეტში
* Dolichoderinae

## სქოლიო
კატეგორია:Dolichoderinae
კონსტანტინ მონსტროვი

**კონსტანტინ მონსტროვი** (დ. 1874, სამარის გუბერნია — გ. თებერვალი, 1920) — რუსი სამხედრო მოღვაწე, ბასმაჩების მოძრაობის მონაწილე, გლეხთა არმიის ლიდერი.

## ბიოგრაფია
დაიბადა სამარის გუბერნიაში. მეფის მთავრობამ მისი ოჯახი გადაასახლა თურქესტანში. მუშაობდა საშუალო დონის ჩინოვნიკად. 1914 წლიდან საკუთრებაში გადაეცა მიწის დიდი ნაკვეთები. ოქტომბრის რევოლუციის შემდეგ არჩეულ იქნა რუსი კოლონისტებისგან შემდგარი გლეხთა არმიის სარდლად. თავდაპირველად არმია თანამშრომლობდა საბჭოთა ხელისუფლებასა და წითელ არმიასთან. ბოლშევიკთა მიერ გატარებული მიწის რეფორმებისა და რეპრესიების შემდეგ, 1919 წლიდან იწყებს ბოლშევიკთა წინააღმდეგ შეიარაღებულ შეურიგებელ ბრძოლას. წარმატებული სამხედრო მოქმედებების შედეგად ფერღანიდან განდევნა წითელი არმიის ნაწილები და დაეუფლა თურქესტანის მნიშვნელოვან ნაწილებს, ქალაქებს ჯალალაბადსა და ოშს. 1919 წლის შემოდგომიდან, წითელი არმიის მიერ კოლჩაკის დამარცხების შემდეგ, წითელი არმიის გამოთავისუფლებული ჯარები გადასროლილ იქნა თურქესტანში. 1920 წლის დასაწყისისთვის გლეხთა არმია მარცხდება, 23 იანვარს კი ბოლშევიკებს მონსტროვი ტყვედ აჰყავთ. თანამებრძოლებთან ერთად დახვრიტეს იმავე წლის თებერვალში.

## ლიტერატურა
**ჩაჩხიანი, არჩილ*, „რუსეთი და თურქეთი: ბოლშევიკურ-იტიჰადისტური ენიგმა (1920-1922)“ გვ. 356 — საქართველოს ეროვნული თავდაცვის აკადემია, თბილისი, 2015, ISBN 978-9941-0-7497-4

## რესურსები ინტერნეტში
* კონსტანტინ მონსტროვის ბიოგრაფია

კატეგორია:დაბადებული 1874
კატეგორია:გარდაცვლილი 1920
კატეგორია:რუსი სამხედრო მოღვაწეები
კატეგორია:საბჭოთა კავშირის რეპრესიების მსხვერპლნი
რეინჰოლდ ბერზინსი

**რეინჰოლდ ბერზინსი** ( დ. 1888 — გ. 19 მარტი, 1938) — ლატვიელი საბჭოთა სამხედრო მოღვაწე,.

## ბიოგრაფია
რსდმპ წევრი 1905 წლიდან. 1914 წლიდან პირველი მსოფლიო ომის ფრონტებზეა. 1916 წელს დაამთავრა პრაპორშჩიკთა სკოლა. ფრონტებზე ეწეოდა აქტიურ ბოლშევიკურ პროპაგანდას. 1917 წელს აირჩიეს მე-40 არმიის აღმასკომის თავმჯდომარედ, იმავე წელს მე-2 არმიის სამხედრო რევოლუციური კომიტეტის წევრად. 1917 წლის ბოლოდან 1918 წლის დასაწყისამდე მეთაურობდა ლატვიურ წითელ ნაწილებს, მონაწილეობდა ცენტრალური რადას ლიკვიდაციაში. 1918 წლის იანვრიდან მე-2 რევოლუციური არმიის და დასავლეთის ფრონტის სარდალია. 1918 წლის ივნისიდან რსფსრ ციმბირის უმაღლესი სამხედრო ინსპექციის წარმომადგენელი და ურალ-ციმბირის ფრონტის სარდალი. იმავე წლის ნოემბერში ინიშნება მე-3 არმიის სარდლად. 1919–1920 წლებში დასავლეთის, სამხრეთის, სამხრეთ-დასავლეთის და თურქესტანის ფრონტების სამხედრო-რევოლუციური საბჭოების წევრია. 1924 წლის ივლისიდან დასავლეთის სამხედრო ოლქის სამხედრო რევოლუციური საბჭოს წევრი. არმიიდან დემობილიზაციის შემდეგ 1927–1937 წლებში ეკავა სხვადასხვა ხელმძღვანელი თანამდებობები საბჭოთა კავშირის სამხედრო მრეწველობისა და მიწათმოქმედების სახალხო კომისარიატებში. 1937 წლის 10 დეკემბერს აპატიმრებენ. 1938 წლის 19 მარტს კი საბჭოთა კავშირის უმაღლესი სასამართლოს სამხედრო კოლეგიის განაჩენის საფუძველზე დახვრიტეს.

## რესურსები ინტერნეტში
* Reinholds Bērziņš at the Chronos website
* Bērziņš' biography 
* Reinholds Bērziņš  დიდი საბჭოთა ენციკლოპედია

კატეგორია:დაბადებული 1888
კატეგორია:გარდაცვლილი 19 მარტი
კატეგორია:გარდაცვლილი 1938
კატეგორია:ლატვიელი სამხედრო მოღვაწეები
კატეგორია:საბჭოთა კავშირის რეპრესიების მსხვერპლნი
აგზნების ავტომატური რეგულირება

**აგზნების ავტომატური რეგულირება** — ელექტრულ მანქნანათა აგზნების დენის ავტომატური ცვლა მოცემული პირობების შესაბამისად. ხორციელდება სინქრონული გენერატორების, მძლავრი სინქრონული ძრავების, სინქრონული კომპენსატორების, მუდმივი დენის გენერატორებისა და ძრავების და სხვა სპეციალური ელექტრული მანქნაების აგზნების გრაგნილში ძაბვის შეცვლით. ძაბვის შეცვლა იწვევს აგზნების დენის ძალის ცვლილებას და აქედან გამომდინარე ღუზის გრაგნილში ძირითადი მაგნიტური ნაკადისა და ემძ ცვლილებას. სინქრონული გენერატორების აგზნების ავტომატური რეგულირება უზრუნველყოფს განსაზღვრული ძაბვის დონეს ელექტროქსელში, აგრეთვე მათი პარალელური მუშაობის მდგრადობის საერთო ქსელში, უნარჩუნებს მანქანის მუშა ორგანოს ბრუნვითი სიხშირის მუდმივობას მუდმივი დენის ამძრავებში. განასხვავებენ პროპორციული და ძლიერი მოქმედების აგზნების ავტომატური რეგულირებას. პროპორციული მოქმედების აგზნების ავტომატური რეგულირების დროს აგზნების დენი იცვლება მანქანის მომჭერებზე ძაბვის მოცემული მნიშვნელობიდან გადახრის პროპორციულად. პროპორციული მოქმედების აგზნების ავტომატური რეგულირება სათანადო სიზუსტით ვერ უზრუნველყოფს ძაბვის შენარჩუნებას შორეული გადაცემის ხაზებზე მომუშავე ელექტროსადგურებში და ვერც მაშინ, როცა სისტემის მკვეთრად ცვალებადი დატვირთვის გამო მნიშვნელოვნად მერყეობს ძაბვა. ასეთ შემთხვევაში იყენებენ ძლიერი მოქმედების აგზნების ავტომატური რეგულირებას, რომლის ეფექტურობის ასამაღლებლად აგზნების რეგულირება ხდება ძაბვის გადახრის ან დენის, ძაბვის, სიხშირისა და სხვა წარმოებულის მიხედვით. ძლიერი მოქმედების აგზნების ავტომატური რეგულირებას ახასიათებს სწრაფქმედება და აგზნების სისტემის დიდი სიმძლავრე. 

## ლიტერატურა
კატეგორია:ელექტრული დენი
ლაიონელ დანსთერვილი

**ლაიონელ ჩარლზ დანსთერვილი** ( დ. 1865 — გ. 19 მარტი, 1946) — ბრიტანელი სამხედრო მოღვაწე,.

## ბიოგრაფია
სწავლობდა ბრიტანეთის სამხედრო სკოლაში რედიარდ კიპლინგთან ერთად. 1883 წელს აბარებს მისაღებ გამოცდებს სანდჰერსტის სამხედრო კოლეჯში. სამხედრო სამსახურს იწყებს 1884 წელს ბრიტანეთის არმიის ქვეით ნაწილებში ჯერ მალტაზე, შემდეგ ეგვიპტეში. მოგვიანებით გადაყვანილ იქნა ბრიტანეთის კოლონიურ ინდოეთის არმიაში. მსახურობდა ავღანეთისა და ინდოეთის სამხრეთ-დასავლეთის სასაზღვრო პროვინციაში. 1908 წელს იღებს ვიცე-პოლკოვნიკის ჩინს და ინიშნება პენჯაბის მე-20 პოლკის მეთაურად. შემდეგ სამსახურს აგრძელებს ჩინეთში. პირველი მსოფლიო ომის დაწყების წინ მსახურობდა საფრანგეთში ტრანსპორტის ოფიცრის თანამდებობაზე. 1918 წლის დასაწყისიდან ამიერკავკასიაშია. ინიშნება ბრიტანეთის საოკუპაციო ჯარების ხელმძღვანელად თბილისში. 1918 წლის ივნისში ენიჭება გენერალ-მაიორის სამხედრო წოდება და ინიშნება ბრიტანული საექსპედიციო კორპუსის სარდლად, რომელიც დაკომპლექტდა კანადური, ავსტრალიური და ახალზელანდიური ქვედანაყოფებით. მისი მცირერიცხოვანი კორპუსი, რომელიც სამი ბატალიონის, საველე არტილერიისა და რამდენიმე ჯავშანმანქანისგან შედგებოდა მესოპოტამიიდან ბაქოში შევიდა 1918 წლის აგვისტოში. ექსპედიციის მიზანს წარმოადგენდა ოსმალური და გერმანული შენაერთების ინდოეთში შეჭრის აღკვეთა. 1918 წლის 16 სექტემბერს „ცენტროკასპიისპირეთის“ ძალებთან ერთად „კავკასიის ისლამის არმიის“ წინააღმდეგ წარმოებული ხანმოკლე ბრძოლის შემდეგ კორპუსი ტოვებს ბაქოს. ბაქოს დამცველები მარცხდებიან და კორპუსის პირადი შემადგენლობა გემებით იქნება გადაყვანილი პორტ ენზელიში.

## რესურსები ინტერნეტში
*The Adventures of Dunsterforce by L.C. Dunsterville
*The Diaries of General Lionel Dunsterville
*More Yarns by L.C. Dunsterville
*Dunsterforce: A Case Study of Coalition Warfare in the Middle East 1918-1919

კატეგორია:დაბადებული 1865
კატეგორია:გარდაცვლილი 19 მარტი
კატეგორია:გარდაცვლილი 1946
კატეგორია:ბრიტანელი სამხედრო მოღვაწეები
კატეგორია:პირველი მსოფლიო ომის მონაწილეები
ალექსანდრე აგინი

**ალექსანდრე ალექსის ძე აგინი** (; დ. 1817 — გ. 1875, სოფელი კაჩანოვკა) — რუსი მხატვარი, ილუსტრატორი. 

## ბიოგრაფია
სწავლობდა პეტერბურგის სამხატვრო აკადემიაში (კ. ბრიულოვის კლასი, 1834-1839). სახელი მოიხვეჭა ნ. გოგოლის, „მკვდარი სულების“ ილუსტრაციებით (104 ილუსტრაცია, 1846-1847; გრავიურა ხეზე ე. ბერნარდსკისა; სრულიად გამოიცა 1892 წელს). 1853 წელს ცენზურისაგან დევნილმა პეტერბურგი მიატოვა, კიევში გადასახლდა და ხატვის მასწავლებლად დაიწყო მუშაობა.

## ლიტერატურა
## რესურსები ინტერნეტში
## სქოლიო
კატეგორია:რუსი მხატვრები
კატეგორია:მხატვრები ანბანის მიხედვით
აგია-ტრიადა

**აგია-ტრიადა**, *ჰაგია-ტრიადა* () — ნაქალაქარი კუნძულ კრეტაზე, ფესტოსის მახლობლად. ეგეოსის კულტურის ერთ-ერთი მნიშვნელოვანი ცენტრი. სახელწოდება მიიღო თანამედროვე სოფელ აგია-ტრიადადან. 

კვლევა დაიწყო 1901 წლიდან. მისი უძველესი ფენები მიეკუთვნება ნეოლითის ხანას. აგია-ტრიადამ აყვავების საფეხურს ადრინდელი ბრინჯაოს ხანაში მიაღწია (ძვ. წ. II ათასწლეულის I ნახევარში). აგია-ტრიადას ნაგებობები განლაგებული იყო სასახლის გარშემო, შედარებით უკეთ არის შემონახული სასახლის ჩრდილოეთ-დასავლეთის ნაწილი. აღმოჩენილია საზეიმო (9 მ X 6 მ) და სვეტებიანი დარბაზები, წარწერებიანი თიხის ფირფიტების არქივისა და სხვა სათავსები. აგია-ტრიადის დაცემა დაკავშირებულია კუნძულ კრეტაზე აქაველების შემოსევასთან (ძვ. წ. XV საუკუნე).

## ლიტერატურა
კატეგორია:კრეტის არქეოლოგია
კატეგორია:ეგეოსის კულტურა
აგინსკოე

**აგინსკოე** () — დაბა რუსეთის ფედერაციის იმიერბაიკალეთის მხარეში, მდინარე აგის (ამურის აუზი) ხეობაში. აგის ბურიატთა ნაციონალური ოკრუგის ცენტრი. რკინიგზის სადგურ მოგოიუტიდან 37 კმ. დასახლებული პუნქტი დაარსდა 1811 წელს, 1989 წლიდან დაბაა.

## ლიტერატურა
## სქოლიო
კატეგორია:იმიერბაიკალეთის მხარის ქალაქები
დავით ანჰაღთი

**დავით ანჰაღთი** (), იგივე **დავით ძლევამოსილი** — VI საუკუნის სომეხი ფილოსოფოსი, ნეოპლატონისტი. მისი თხზულებები შემორჩენილია ბერძნულად და ძველი სომხური თარგმანებით.

## ბიოგრაფია 
დავით ანჰაღთის ცხოვრების შესახებ ბევრი არაფერია ცნობილი. სომხური ტრადიციის მიხედვით, დაიბადა და სწავლა-განათლება მიიღო ალექსანდრიაში. იყო ამონიუს ერმიასის მოსწავლის, ოლიმპიოდორ უმცროსის მიმდევარი. ზედწოდება „ძლევამოსილი“ მიიღო შესანიშნავი ორატორიისა და არგუმენტირების უნარის გამო. ღრმად იყო განსწავლული არისტოტელესა სხვა ანტიკური პერიოდის ფილოსოფოსების თხზულებებში. სიცოცხლის ბოლო წლებში ალექსანდრიიდან სომხეთში გადადის საცხოვრებლად და საგანმანათლებლო მოღვაწეობას იწყებს ახპატში ეზნიკ კოხბაცისა და ეღიშეს მოღვაწეობის დროს. იმ დროისთვის სომხურ ენაზე უკვე ნათარგმნი იყო წმინდა მამათა თხზულებები, თუმცა დავითის მოღვაწეობის საფუძველზე ორიგინალური ფილოსოფიური თხზულებებით მოწინავე აღმოჩნდა სომხური ფილოსოფიური აზრი.

## შემოქმედება 
მინი|დავით ანჰაღთის დართული კომენტარები პორფირის ისაგოგიაზე, *Biblioteca Ambrosiana*, D 47 sup., fol. 24v.
დავითის სულ ოთხი თხზულებაა შემორჩენილი. აქედან სამი როგორც ბერძნულად, ისე — ამ ტექსტების სომხური თარგმანითაა ჩვენამდე მოღწეული, ხოლო ერთი კი — მხოლოდ სომხურად. აღსანიშნავია, რომ სომხური ტექსტებიდან არცერთი ავტორის ხელიდან არაა გამოსული:
* არისტოტელეს ანალიტიკის განმარტება (შემონახულია მხოლოდ სომხური თარგმანით)
* ფილოსოფიის განსაზღვრებები 
* პორფირის შესავლის ანალიზი
* არისტოტელეს კატეგორიების განმარტება
დავითი ქრისტიანი ნეოპლატონიკოსია, რომლისთვისაც თეოლოგია და ფილოსოფია თანაბარი მნიშვნელობის ცნებებია. იგი უარყოფს მითოსს, როგორც ფაქტობრივ მოცემულობას, თუმცა, უარს არ ამბობს ქრისტიანული მოდელების ალეგორიულ განმარტებაზე. მას ფილოსოფიის არსებობაც ღმერთის არსებობიდან გამოჰყავს. დავითის აზრით, თუ ღმერთი არსებობს, მაშინ მის ცნებაში იგულისხმება სამყაროს შექმნა და ასევე მასზე ზრუნვა. რა თქმა უნდა, ეს ზრუნვა ბრძნული იქნება, რაც იმის ნიშანია, რომ სიბრძნე არსებობს. თუკი არსებობს სიბრძნე, მაშინ არსებობს მისკენ მისწრაფებაც და ეს სწრაფვა იგივეა რაც ფილოსოფია.

განსხვავებით ლეონ მელიქსეთ-ბეგისაგან რომელიც დავით ანჰაღთს დავით გარეჯელთან აიგივებდა, შალვა ნუცუბიძე თვლიდა, რომ იგი იყო IV სირიელი მამა, პეტრე იბერის ერთ-ერთი მოწაფე, რომლის ნაშრომების ქართულად თარგმნა XVIII საუკუნეში პეტრე იბერის იდეების გავლენით აიხსნება (სომხურიდან მეფე ერეკლე II-ის ბრძანებით გადაიღეს დოსითეოს ნეკრესელმა და ფილიპე ყაითმაზაშვილმა). უცნობ წყაროზე დაყრდნობით დავით რექტორი დავით ანჰაღთს ათონში მოღვაწე პეტრიწის „თანამოწაფედ“ თვლიდა. მ. რაფავამ დაასაბუთა, რომ დავითის ფილოსოფიურ განსაზღვრებათა წყაროა V საუკუნის ბერძენი ფილოსოფოსის ამონიოს ჰერმიას შეხედულებანი.

## ლიტერატურა 
* *მელიქსეთ-ბეგი ლ*., დავით უძლეველი და დავით გარეჯელი, თბილისი, 1959
* *სირაძე რ*., დავით ანჰაღთი და „აზრის სილამაზის“ პრობლემა, ლიტერატურულ-ესთეტიკური ნარკვევები, თბილისი, 1987
* *Rapava M*., *Traditions et innovations dans l’école néo-platonicienne d’Alexandrie (Ammonius Hermias et David l’Invincible)*. In: *Bedi Kartlisa* 40, 1982

## სქოლიო 
კატეგორია:სომეხი პოეტები
კატეგორია:სომეხი თეოლოგები
კატეგორია:სომეხი ფილოსოფოსები
კატეგორია:ნეოპლატონიზმი
აგის სტეპი

**აგის სტეპი** () — ვაკე რუსეთის ფედერაციაში, იმიერბაიკალეთის მხარეში. განფენილია მდინარე აგისა და ონონის  შუამდინარეთში. სიგრძე დაახლოებით 100 კმ, ზღვის დონიდან 600-900 მ. აგებულია მეოთხეული ასაკის ალუვიური და ელუვიური ნალექებით. რელიეფი ბორცვიანია. ხარობს ვაციწვერიან-წივანიან-აბზინდიანი მცენარეულობა. გვხვდება დეგრადირებული შავმიწა და რუხი გაეწრებული ქვიანი ნიადაგი. აგის სტეპის უმეტესი ნაწილი სახნავ-სათესია. მოჰყავთ მარცვლეული კულტურები.

## ლიტერატურა
კატეგორია:რუსეთის ვაკეები
აგის ბურიატთა ავტონომიური ოკრუგი

**აგის ბურიატთა ავტონომიური ოკრუგი** (; შემოკლებით — **აბაო**) — რსფსრ-სა და რუსეთის ფედერაციის ყოფილი სუბიექტი. 

2008 წლის 1 მარტს ჩიტის ოლქთან ერთად გაერთიანდა რუსეთის ფედერაციის ახალ სუბიექტ — იმიერბაიკალის მხარეში. ყოფილი ავტონომიური ოკრუგის ტერიტორია გადაკეთდა ადმინისტრაციულ-ტერიტორიულ ერთეულად განსაკუთრებული სტატუსით — აგის ბურიატთა ოკრუგი იმიერბაიკალის მხარის შემადგენლობაში.

საოკრუგო ცენტრად ითვლება დაბა აგინსკოე.

ფართობი — 19 592 კმ². მოსახლეობა (2008) შეადგენდა 76 383 კაცს.

აბაო-ს ადმინისტრაციის უკანასკნელი ხელმძღვანელი — ბაირ ბაიასხალანოვიჩ ჟამსუევი.

## ლიტერატურა
კატეგორია:რუსეთის ფედერაციის ყოფილის სუბიექტები
აგიტატორ

**„აგიტატორ“** () — სკკპ ცკ ორკვირეული ჟურნალი. გამოდიოდა 1923 წლიდან რუსულ ენაზე მოსკოვში. თავდაპირველად იყო რკპ (ბ) ცკ, რკპ (ბ) მოსკოვის კომიტეტისა და მთავარპოლიტგანათლების ორგანო, ეწოდებოდა „პამიატკა აგიტატორა“ (აგიტატორის სამახსოვრო), 1925 წლიდან — „სპუტნიკ აგიტატორა“ (აგიტატორის თანამგზავრი). 1925–1936 წლებში გამოდიოდა ორ ვარიანტად — ქალაქისა და სოფლისათვის. 1956 წლიდან გამოდიოდა „აგიტატორის“ სახელწოდებით. აშუქებდა სკკპ და საბჭოთა მთავრობის საშინაო და საგარეო პოლიტიკურ საკითხებს, განაზოგადებდა მასობრივ-პოლიტიკური მუშაობის გამოცდილებას, აქვეყნებდა სსრკ პოლიტიკურ, ეკონომიკურ კულტურული ცხოვრებისა და საერთაშორისო მდგომარეობის ამსახველ ინფორმაციებს. პოპულარიზაციას უწევდა შრომის მოწინავე მეთოდებს მრეწველობასა და სოფლის მეურნეობაში. ბეჭდავდა კრიტიკულ-ბიბლიოგრაფიულ სტატიებს, საცნობარო მასალასა და სხვა.

## იხილეთ აგრეთვე
* აგიტატორი

## ლიტერატურა
კატეგორია:რუსეთის ჟურნალები
Dinoponera

***Dinoponera*** ( „უშნო“ და *Ponera*) — ყველაზე უფრო დიდი ჭიანჭველათა გვარი Ponerinae-ს ქვეოჯახიდან.

## გავრცელება 
გავრცელების არეალი ნეოტროპიკის ოლქი
* სხვა სახეობები

## ლიტერატურა
Bolton B. (2003). Synopsis and classification of Formicidae. Mem. Am. Entomol. Inst. 71: 1-370.

## რესურსები ინტერნეტში
* 
* 
* Tree of Life Web Project: Dinoponera 
* Catalogue of Life: Dinoponera 
* Animal Diversity Web: Dinoponera
* Dinoponera gigantea-ს ჭიანჭველები

## სქოლიო
კატეგორია:პონერინები
დამოუკიდებელი ფილიპინური ეკლესია

**დამოუკიდებელი ფილიპინური ეკლესია** () ან **აგლიპაის ეკლესია** — რეფორმატორული რელიგიური მიმდინარეობა ფილიპინებზე. მისი დამაარსებელი გრეგორიო აგლიპაი მღვდლად ყოფნის დროს მონაწილეობდა ფილიპინელთა ანტიესპანურ აჯანყებაში (1896-1898), რის გამოც განკვეთეს კათოლიკური ეკლესიისაგან. 1899-1901 წლებში ამერიკა-ფილიპინების ომის დროს იგი ფილიპინების რესპუბლიკის არმიის გენერალური ვიკარი გახდა. 1902 წელს დააარსა და ეპისკოპოსის წოდებით სახელწოდებით თვითონვე ჩაუდგა სათავეში პროტესტანტული ტიპის დამოუკიდებელ ანუ ეროვნულ ეკლესიას, რომელიც აგლიპაის ეკლესიის ასხელითაა ცნობილი. აგლიპაიმ წმინდანებად შერაცხა ეროვნულ-განმათავისუფლებელი ბრძოლის გმირები, რის გამოც მისმა მიმდევრებმა 1939 წლისთვის 1.5 მლნ-ზე მეტი ადამიანი შეადგინა.

## ლიტერატურა
კატეგორია:პროტესტანტიზმი ქვეყნების მიხედვით
კატეგორია:რელიგია ფილიპინებზე
კატეგორია:ქრისტიანობა ფილიპინებზე
ცულთავა

**ცულთავა**, **ცულნისკარტა**

## სახეობები 
გვარი მოიცავს 3 არსებულ და 1 გადაშენებულ სახეობას:
* პოლარული ცულთავა, (*Fratercula arctica*)
* ცულნისკარტა, ქოჩორა ცულნისკარტა (*Fratercula cirrhata*)
* წყნარი ოკეანის ცულთავა (*Fratercula corniculata*)
*  *Fratercula dowi*

## ლიტერატურა 
* 

## რესურსები ინტერნეტში 
## კომენტარები 
## სქოლიო 
*
Discothyrea

***Discothyrea*** — ჭიანჭველათა გვარი Proceratiinae-ს ქვეოჯახისა.

## გავრცელება 
გავრცელების არეალი პანტროპიკები.

## სისტემატიკა 
ცნობილია დაახლოებით 30 სახეობა. ადრე შეყვანილი იყო Ponerinae-ს ქვეოჯახში.

### სახეობები 
**Discothyrea antarctica* Emery, 1895
**Discothyrea banna* Xu, Burwell & Nakamura, 2014
**Discothyrea berlita* Fisher, 2005
**Discothyrea bidens* Clark, 1928
**Discothyrea bryanti* (Wheeler, 1917)
**Discothyrea clavicornis* Emery, 1897
**Discothyrea crassicornis* Clark, 1926
**Discothyrea denticulata* Weber, 1939
**Discothyrea diana* Xu, Burwell & Nakamura, 2014
*†*Discothyrea gigas* De Andrade, 1998
**Discothyrea globa* Forel, 1905
**Discothyrea hewitti* Arnold, 1916
**Discothyrea horni* Menozzi, 1927
**Discothyrea humilis* Weber, 1939
**Discothyrea icta* Weber, 1939
**Discothyrea isthmica* Weber, 1940
**Discothyrea kamiteta* Kubota & Terayama, 1999
**Discothyrea leae* Clark, 1934
*†*Discothyrea maya* De Andrade, 1998
**Discothyrea mixta* Brown, 1958
**Discothyrea neotropica* Bruch, 1919
**Discothyrea oculata* Emery, 1901
**Discothyrea patrizii* Weber, 1949
**Discothyrea poweri* (Arnold, 1916)
**Discothyrea remingtoni* Brown, 1948
**Discothyrea sauteri* Forel, 1912
**Discothyrea sculptior* Santschi, 1913
**Discothyrea sexarticulata* Borgmeier, 1954
**Discothyrea soesilae* Makhan, 2007
**Discothyrea sringerensis* Zacharias & Rajan, 2004
**Discothyrea stumperi* Baroni Urbani, 1977
**Discothyrea testacea* Roger, 1863
**Discothyrea traegaordhi* Santschi, 1914
**Discothyrea turtoni* Clark, 1934
**Discothyrea velutina* (Wheeler, 1916)
**Discothyrea yueshen* Terayama, 2009

## ლიტერატურა
* Bolton B. (2003). Synopsis and classification of Formicidae. Mem. Am. Entomol. Inst. 71: 1-370.
* Makhan, D. 2007. Discothyrea soesilae sp. nov. from Suriname (Hymenoptera: Formicidae). Calodema supplementary paper, (27): 1-3.

## რესურსები ინტერნეტში
*
* Discothyrea-ს გვარის ჭიანჭველები 

## სქოლიო
კატეგორია:ჭიანჭველები
Dacetinops

***Dacetinops*** — მომცრო ჭიანჭველათა გვარი Myrmicinae-ს ქვეოჯახისა.

## გავრცელება 
გავრცელების არეალი სამხრეთ-აღმოსავლეთი აზია.

## სისტემატიკა 
ცნობილია 7 სახეობა.

### სახეობები 
**Dacetinops cibdela*
**Dacetinops cibdelus* Brown & Wilson, 1957
**Dacetinops cirrosus* Taylor, 1985
**Dacetinops concinna*
**Dacetinops concinnus* Taylor, 1965
**Dacetinops darlingtoni* Taylor, 1985
**Dacetinops ignotus* Taylor, 1985
**Dacetinops solivagus* Taylor, 1985
**Dacetinops wilsoni* Taylor, 1985

## რესურსები ინტერნეტში
*
* http://eol.org/pages/88805/overview

## სქოლიო
კატეგორია:მირმიცინები